Prøve i munnleg kommunikasjon

Nivå A1-A2

**Mal**

**TIL EKSAMINATOR**

* Dersom ein kandidat er meld opp til for *lågt nivå*, skal eksaminator gi éi av dei individuelle C-oppgåvene i settet på prøvenivået over som ekstraoppgåve. Det kan vere aktuelt å gi C-oppgåve ikkje berre frå A2-B1-prøven, men også frå B1-B2-prøven, dersom sensor trur at kandidaten kan vere over B1. Sensor/eksaminator skal vurdere kandidaten etter vurderingsskjemaet for det aktuelle nivået.
* I kvart oppgåvesett står det først informasjon til kandidatane. Les dette høgt for kandidatane før prøven begynner.
* Bileta (sjå eiga fil) skal skrivast ut i fargar, i A4-format og med god kvalitet.

Gjeld ved ekstraoppgåve frå eit høgare prøvenivå:

* På B1-B2-prøven skal kandidatane få sjå påstanden i C-oppgåva (sjå eiga fil) på eit eige ark, og arket skal samlast inn igjen etterpå.
* Ta med kladdeark og pennar. På B1-B2-prøven skal kandidatane få tilbod om å tenkje seg om og notere før C-oppgåva. Kladdearka skal samlast inn og makulerast etter prøven.

NIVÅ A1-A2 OPPGÅVESETT

Velkommen til denne prøven i munnleg kommunikasjon. Prøven har fire oppgåver. De skal snakke aleine i tre oppgåver og snakke saman i éi oppgåve. De kan spørje dersom de ikkje forstår oppgåvene.

|  |  |  |  |
| --- | --- | --- | --- |
| **OPPGÅVE A** | **INDIVIDUELL** | **A1** | **FORTELJE** |
| I oppgåve A skal de snakke éin og éin. De får same oppgåve. *Til den første kandidaten:* Du kan begynne.  |
| **Oppgåve:** | **Kan du fortelje litt om deg sjølv?**  |
| *Eksaminator følgjer opp med spørsmål dersom det er nødvendig. Eksaminator stoppar kvar kandidat etter 1-2 minutt. Som avslutning:* Takk  |

|  |  |  |  |
| --- | --- | --- | --- |
| **OPPGÅVE B** | **INDIVIDUELL** | **A1-A2** | **BESKRIVE BILETE** |
| I oppgåve B skal de få sjå eit bilete og fortelje kva de ser på biletet. De skal snakke éin og éin. *Til den første kandidaten:* Du kan begynne. *Eksaminator gir ulike biletark til kandidatane.*  |
| **Oppgåve:**   | **Fortel om biletet.**  |
| *Oppfølgingsspørsmål: Eksaminator peiker på biletet og følgjer opp om nødvendig.* *Eksaminator stoppar kvar kandidat etter 2-3 minutt. Som avslutning:* Takk  |

|  |  |  |  |
| --- | --- | --- | --- |
| **OPPGÅVE C** | **SAMTALE** | **A1-A2** | **UTVEKSLE INFORMASJON** |
| I oppgåve C skal de snakke saman.  |
| **Oppgåve:**   **Kan de snakke saman om kva de gjer på laurdagar?***Ein kan stille oppfølgingsspørsmål dersom det stoppar opp, for eksempel:*(Her blir det sett inn tre forslag til oppfølgingsspørsmål i ein ordinær prøve. Ein kan sjølv velje om ein vil bruke desse, eller formulere eigne spørsmål. Ein MÅ ikkje stille eit visst tal med oppfølgingsspørsmål – det er berre eit hjelpemiddel for å få kandidatane til å snakke).*Eksaminator stoppar kandidatane etter 2-3 minutt. Som avslutning:* Takk |
|  |

|  |  |  |  |
| --- | --- | --- | --- |
| **OPPGÅVE D** | **INDIVIDUELL** | **A2** | **FORTELJE / BESKRIVE** |
| I oppgåve D skal de snakke éin og éin.  *Til den første kandidaten:* Du kan begynne.  |
| **Oppgåve:**   | **Kan du fortelje om ein stad du har lyst å reise til?** |
| *Ein kan stille oppfølgingsspørsmål knytt til det kandidaten har sagt, dersom det stoppar opp, for eksempel:*  (Her blir det sett inn tre forslag til oppfølgingsspørsmål i ein ordinær prøve. Ein kan sjølv velje om ein vil bruke desse, eller formulere eigne spørsmål. Ein MÅ ikkje stille eit visst tal med oppfølgingsspørsmål – det er berre eit hjelpemiddel for å få kandidatane til å snakke).  *Eksaminator stoppar kandidaten etter 2-3 minutt. Som avslutning:* Takk   |
| **Oppgåve:**   | **Kan du fortelje om kva du pleier å bruke pengar på?** |
| *Ein kan stille oppfølgingsspørsmål knytt til det kandidaten har sagt, dersom det stoppar opp, for eksempel:*  (Her blir det sett inn tre forslag til oppfølgingsspørsmål i ein ordinær prøve. Ein kan sjølv velje om ein vil bruke desse, eller formulere eigne spørsmål. Ein MÅ ikkje stille eit visst tal med oppfølgingsspørsmål – det er berre eit hjelpemiddel for å få kandidatane til å snakke). *Eksaminator stoppar kandidaten etter 2-3 minutt. Som avslutning:* Takk  |